Diari Oficial de la Generalitat Valenciana


Sumari del DOGV 9205, del 29-10-2021 (2021/10454)

RESOLUCIÓ de 19 d'octubre de 2021, de la Direcció General de Modernització i Relacions amb l'Administració de Justícia, per la qual s'atorguen destinacions al personal funcionari del cos de tramitació processal i administrativa de l'Administració de justícia (torn lliure) que va superar les proves selectives convocades per l'Ordre JUS/903/2019, de 9 de juliol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10461


Data del document
:   19-10-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 19 d'octubre de 2021, de la Direcció General de Modernització i Relacions amb l'Administració de Justícia, per la qual s'atorguen destinacions al personal funcionari del cos de tramitació processal i administrativa de l'Administració de justícia (torn lliure) que va superar les proves selectives convocades per l'Ordre JUS/903/2019, de 9 de juliol. [2021/10726]  
  
De conformitat amb el que s'estableix en els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, aquesta direcció general ha resolt adjudicar destinacions en els òrgans judicials i fiscals que es descriuen en l'annex I als funcionaris del cos de tramitació processal i administrativa (torn lliure), nomenats funcionaris de carrera del cos de tramitació processal i administrativa per l'Ordre de 19 d'octubre de 2021, tenint en compte que:  
  
  
Primer  
Els funcionaris i les funcionàries del cos de tramitació processal i administrativa de l'Administració de justícia als quals se'ls atorga destinació, hauran de prendre possessió del seu càrrec davant el responsable de l'òrgan judicial o fiscal de destinació dins del termini de vint dies hàbils comptats des de l'endemà de la publicació d'aquesta resolució en el Boletín Oficial del Estado, d'acord amb el que s'estableix en l'article 29 del mencionat Reial decret, i en l'article 30 de la Llei 39/2015, d'1 d'octubre, del procediment administratiu comú de les administracions públiques. Per a això, el dia de la publicació de la resolució seran remesos a l'adreça de correu electrònic corporatiu de l'òrgan judicial o fiscal de destinació els documents de presa de possessió F1T, així com la declaració de jurament o promesa prevista en l'esmentat precepte reglamentari.  
Tots dos documents, una vegada signats, hauran de ser remesos pel personal funcionari del cos de tramitació processal i administrativa, al Servei de Selecció i Provisió de la Direcció General de Modernització i Relacions amb l'Administració de Justícia (Centre Administratiu Nou d'Octubre, Torre 4, Planta 2, 46534 València), per a la incorporació a l'expedient personal dels interessats.  
  
Segon  
Els funcionaris i les funcionàries destinats en virtut d'aquesta resolució, que pertanguen ja al cos de gestió processal i administrativa o auxili judicial i que opten per continuar en actiu en algun d'aquests cossos, no serà necessari que es desplacen a prendre possessió al lloc de treball adjudicat, ja que bastarà que dins del termini de presa de possessió assenyalat en l'apartat primer, comuniquen, si escau, a la Direcció General de Modernització i Relacions amb l'Administració de Justícia, a través de l'adreça de correu electrònic bnohttartszcn@iuf.cm, aquesta opció, a l'efecte de declaració d'excedència voluntària establida en l'article 506.d de la Llei orgànica 6/1985, d'1 de juliol del poder judicial. Una còpia de la resolució per la qual se li declara en situació d'excedència voluntària serà remesa al Registre Central de Personal de la Subdirecció General d'Accés i Promoció del Personal de l'Administració de Justícia.  
  
Tercer  
En cas que els funcionaris i les funcionàries optaren per ingressar en el cos de tramitació processal i administrativa i volgueren evitar un buit en la continuïtat dels seus serveis en l'Administració de justícia, atesa la necessitat de comptar amb el temps indispensable per a efectuar la presa de possessió, podrien sol·licitar a la Direcció General de Modernització i Relacions amb l'Administració de Justícia, a través de l'adreça de correu electrònic stsezbcvhupkz@tbe.cl, un permís retribuït d'un dia si no hi ha canvi de localitat, o de dos en cas contrari, excepte aquells que hagen de desplaçar-se des de Canàries, Balears, Ceuta o Melilla, i en aquest cas el permís podrà ser de fins a tres dies per a prendre possessió del seu nou càrrec. Aquests dies es consideren hàbils, i la presa de possessió en la nova destinació s'efectuarà durant els dies de permís indicats, i hauran de gaudir-se, en qualsevol cas, dins del termini possessori.  
  
En el cas que el personal funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's aquesta documentació a aquests òrgans perquè procedisquen a concedir-li d'ofici la situació d'excedència voluntària en el cos de gestió processal i administrativa o auxili judicial i el cessament automàtic amb la data del dia anterior en què es produïsca la presa de possessió en el cos de tramitació processal i administrativa, a fi d'evitar interrupció en la percepció dels seus havers.  
En qualsevol cas, una vegada signada la presa de possessió, les persones interessades remetran un exemplar original del document F1T al Servei de Selecció i Provisió de Llocs de la Direcció General de Modernització i Relacions amb l'Administració de Justícia (Centre Administratiu Nou d'Octubre, Torre 4, Planta 2, 46364 València), que procedirà a efectuar les oportunes variacions en nòmina i a la remissió d'una còpia al Registre de Personal de la Subdirecció General de Mitjans Personals al Servei de l'Administració de Justícia.  
  
Quart  
El personal funcionari interí que actualment ocupe places que han sigut adjudicades als aspirants aprovats, cessaran el dia de la publicació d'aquesta resolució en el Boletín Oficial del Estado.  
  
Cinqué  
En compliment de la legislació sobre incompatibilitats del personal al servei de l'Administració Pública (Llei 53/1984, de 26 de desembre), aplicable al personal al servei de l'Administració de Justícia, en virtut de l'article 498 de la Llei orgànica 6/1985, d'1 de juliol, del poder judicial, reformada per Llei orgànica 19/2003, de 23 de desembre, aquells aspirants que tinguen ja la condició de funcionaris de carrera hauran de manifestar la seua opció en l'acta de presa de possessió.  
  
  
Sisé  
Els funcionaris i les funcionàries del cos de tramitació processal i administrativa als quals s'atorga destinació en virtut d'aquesta resolució, no obstant haver sigut destinats amb caràcter forçós per l'ordre de qualificació segons les seues preferències, no podran participar en el concurs de trasllats fins que transcórreguen dos anys des de la data d'aquesta resolució. Per al còmput dels dos anys caldrà ajustar-se al que s'estableix en el paràgraf segon de l'article 529.3 de la Llei orgànica 6/1985 d'1 de juliol, del poder judicial.  
  
Seté  
Les places oferides als aspirants mitjançant una resolució d'aquesta direcció general de 15 de juliol de 2021 (Boletín Oficial del Estado de 30 de juliol), no adjudicades en la present resolució, mantenen la seua condició de desertes, sense perjudici que puguen anunciar-se com a vacants en un concurs ordinari, si no es promulga oferta d'ocupació pública, o en cas que l'oferta pública d'ocupació que corresponga no faça necessari l'anunci de totes les places desertes existents.  
  
Contra la present resolució, podrà interposar-se un recurs potestatiu de reposició davant la Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa, a comptar des de l'endemà de la publicació en el Boletín Oficial del Estado.  
  
València, 19 d'octubre de 2021.- La directora general de Modernització i Relacions amb l'Administració de Justícia: Àngels Bixquert Sanz.